Salvamontiștii români sunt în alertă. Risc însemnat de avalanșe de gradul III în munți. Zonele vizate
Meteorologii sibieni avertizează că se menţine riscul însemnat, de gradul III din V, de producere de avalanşe la peste 1.800 de metri altitudine în munţii Făgăraş, Ţarcu, Godeanu, Parâng, Şureanu şi Rodnei.
Potrivit buletinului nivometeorologic transmis vineri, sub altitudinea de 1.800 de metri, în masivele menţionate, este un risc de avalanşe de gradul întâi - redus.
Avertizarea de risc de avalanşe se menţine până luni seara, la ora 20,00.
Cel mai mare strat de zăpadă de la o staţie meteo este în continuare la Bâlea Lac, la peste 2.000 de metri altitudine în Munţii Făgăraş, de 137 cm.